Publication: Magyar Közlöny
Issue: MK-2010-162 (Year: 2010, Number: 162)
Era: contemporary
Section: 5. melléklet a 25/2010. (X. 20.) VM rendelethez
Paragraph Index: 281

2. Az R. 9. számú mellékletének 10.1 és 10.2. pontja helyébe a következõ rendelkezés lép: „10. Gumók, hagymák, rizómák 10.1. A termelõ minden év február 28-ig köteles az MgSzH illetékes területi szervének bejelenteni a kereskedelmi forgalomba kerülõ, a 6. számú melléklet I. szakasza 3. pontjában felsorolt fajok ültetésre szánt gumóinak, hagymáinak, hagymagumóinak elõállítását ültetési anyag és késztermék elõállítása céljából az azonosításhoz szükséges faj, fajta, mennyiségi és területi adatok közlésével. Az MgSzH területi szerve a bejelentett területeken szabadföldi termesztés esetében évente 2 alkalommal, üvegházi termesztés esetén havonta 1 alkalommal vizuális növény-egészségügyi vizsgálatot, illetve szükség esetén speciális laboratóriumi vizsgálatot végez, melynek eredményérõl szemlejegyzõkönyvet, illetve laboratóriumi jegyzõkönyvet állít ki. 10.2. Ültetésre szánt, talajban termesztett Allium cepa, A. ascalonicum Dahlia spp., Gladiolus spp, Hyacinthus spp, Iris spp, Lilium spp, Narcissus spp. és Tulipa spp. gumók, hagymák, rizómák A gumókat, hagymákat, rizómákat, ha azokat hivatásszerûen tevékenykedõ végfelhasználónak történõ értékesítésre szánják, csak laboratóriumi vizsgálattal bizonyítottan, zárlati Globodera fajoktól mentes parcellán lehet elõállítani és tárolni, vagy olyan területen, amelyen az elõzõ 12 évben igazoltan nem termesztettek Solanum tuberosum, Lycopersicon esculentum, Capsicum annuum és Solanum melongena növényeket, vagy a megfelelõ, hatóságilag jóváhagyott vizsgálat eredményein alapulva az utolsó 12 év során igazoltan nem volt a parcellában burgonya-fonálféreg. Nem szükséges hatósági vizsgálat, ha MgSzH területi szerve megállapította, hogy nem áll fenn a burgonya-fonálféreg elterjedésének veszélye, mert az e pont szerinti növényekbõl elõállított növényeket ugyanazon a hatóságilag azonosítható, egybefüggõ termõhelyen belül fogják elültetni, vagy ha az elõállított növényeket a hatóság által elfogadott módszerrel kezelik (fertõtlenítik vagy róluk a talajt lemosással /lekeféléssel eltávolítják.)”

Source: https://magyarkozlony.hu/hivatalos-lapok/07ab4293f195303cf74305b919ca024d2b03b3f3/dokumentumok/01add18fb280c45f14f2754a314f0b8b77d574a2/letoltes